**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 003589637 2024 08233 001 000 060 107 04 031**

**Датум : 30. 12. 2024. године**

**ЛАПОВО**

 На основу члана 3. Уредбе о утврђивању услова, критеријума и начина акредитације за обављање послова регионалног развоја и одузимања акредитације пре истека рока на који је издата („Службени гласник РС“, бр. 74/2010, 4/2012, 44/2018(др.закон), 69/2019 и 113/2022), члана 54. и 37. Статута општине Лапово („Службени гласник општине Лапово“, бр. 2/19) и члана 137. и 138. став 3. Пословника Скупштине општине Лапово („Службени гласник општине Лапово“ бр. 2/19), Скупштина општине Лапово, на седници одржаној дана 30. децембра 2024. године, донела је

**РЕШЕЊЕ**

**I – ДАЈЕ СЕ САГЛАСНОСТ** за закључење Анекса 7 Уговора о годишњој чланарини између Општине Лапово и Регионалне агенције за економски развој Шумадије и Поморавља д.о.о, са седиштем у Крагујевцу, ул. Краља Петра Првог бр. 22.

**II – ОВЛАШЋУЈЕ СЕ** председник општине, Бобан Миличић да у име Општине Лапово закључи Анекс уговора из тачке I овог Решења.

**III –** Одлуку објавити у „Службеном гласнику општине Лапово“.

 **ПРЕДСЕДНИЦА**

 **Мирела Раденковић**

***О б р а з л о ж е њ е***

 Правни основ за доношење овог Решења садржан је у члану 54. Статута општине Лапово, којим је прописано да Председник општине, између осталих надлежности, представља и заступа Општину, док је тачком 12. прописано да председник општине закључује уговоре у име Општине, на основу овлашћења из закона, статута и одлука Скупштине општине.

 Чланом 137. Пословника Скупштине општине Лапово је прописано да Скупштина у вршењу послова из своје надлежности доноси одлуку, пословник, решење, закључак, декларацију, резолуцију, препоруку, план, програм и друге акте у складу са законом, Статутом и овим Пословником, док је чланом 138. став 3. прописано да се Решењем одлучује о појединачним правима, обавезама и правним интересима лица у складу са законом, Статутом и одлукама Скупштине.

Одредбама члана 3. Уредбе о утврђивању услова, критеријума и начина акредитације за обављање послова регионалног развоја и одузимања акредитације пре истека рока на који је издата („Службени гласник РС“, бр. 74/2010-3, 4/2012-8, 44/2018-27 (др.закон), 69/2019-16, 113/2022-3) је прописано да је један од услова за акредитацију да су јединице локалне самоуправе као оснивачи предвидели и обезбедили у оквиру својих одлука о буџету и на основу уговора са регионалним развојним агенцијама годишњу чланарину ради обезбеђења средстава за рад и пословање привредног друштва, односно удружења у износу од најмање 0,10% од укупно остварених пореских прихода из претходне године у односу на годину у којој се врши пренос средстава.

 Како је цена чланарине предвиђена Анексом 7 Уговора о годишњој чланарини између Општине Лапово и Регионалне агенције за економски развој Шумадије и Поморавља д.о.о усклађена са средствима предвиђеним Одлуком о буџету Општине Лапово за 2025. годину, на основу наведеног, доноси се Решење као у диспозитиву.